เจ้าของ Starbucks จะลงสมัครประธานาธิบดีสหรัฐอเมริกา
รู้หรือไม่ว่า.. ปีนี้เป็นปีที่ 3 แล้วที่ Donald Trump  ดำรงตำแหน่งประธานาธิบดีของสหรัฐอเมริกา  นั่นหมายความว่า ปีหน้าที่จะถึงนี้ Trump จะทำงานครบวาระและจะมีการเลือกตั้งใหม่ขึ้นอีกครั้ง  นอกจากชื่อของ Trump และ Clinton ยังมีอีกหนึ่งผู้ลงสมัครที่น่าสนใจ เขาคือใคร ลงทุนแมนจะเล่าให้ฟัง
29 ม.ค. 2562

เจ้าของ Starbucks จะลงสมัครประธานาธิบดีสหรัฐอเมริกา / โดย ลงทุนแมน
รู้หรือไม่ว่า..
ปีนี้เป็นปีที่ 3 แล้วที่ Donald Trump
ดำรงตำแหน่งประธานาธิบดีของสหรัฐอเมริกา
นั่นหมายความว่า ปีหน้าที่จะถึงนี้ Trump จะทำงานครบวาระและจะมีการเลือกตั้งใหม่ขึ้นอีกครั้ง
นอกจากชื่อของ Trump และ Clinton
ยังมีอีกหนึ่งผู้ลงสมัครที่น่าสนใจ
เขาคือใคร ลงทุนแมนจะเล่าให้ฟัง
“ผมรักประเทศนี้ และผมตั้งใจจะสมัครชิงตำแหน่งประธานาธิบดีโดยไม่สังกัดพรรคใด”
นี่เป็นคำกล่าวของ Howard Schultz อดีต CEO และ Exucutive Chairman เชนร้านกาแฟที่ใหญ่สุดในโลก..
47 ปีก่อน..
Schultz เคยเป็นหัวหน้าฝ่ายการตลาดของ Starbucks
ต่อมาภายหลังเขาได้ตัดสินใจซื้อกิจการเชนร้านกาแฟแห่งนี้
ที่น่าสนใจคือ ตอนนั้น Starbucks มีเพียง 11 สาขาเท่านั้น..
อย่างไรก็ตาม เขาสามารถปลุกปั้นแบรนด์กาแฟตราเงือกให้กลายมาเป็นร้านกาแฟที่มีสาขามากถึง 29,324 สาขาทั่วโลก
ส่งผลให้ปัจจุบัน Schultz มีทรัพย์สินรวมกันกว่า 1 แสนล้านบาท
คำถามต่อมาคือ Schultz จะอยู่ฝ่ายใด?
จริงๆ แล้วก่อนหน้านี้ Schultz เคยเป็นผู้ที่สนับสนุนพรรคเดโมแครตมาก่อน
ไม่ว่าจะเป็นการบริจาคให้กับแคมเปญของ Barack Obama หรือ Hillary Clinton
แต่ตอนนี้เขาต้องการลงสมัครในฐานะนักการเมืองอิสระ
Schultz ให้เหตุผลที่น่าสนใจคือ..
สหรัฐอเมริกาในตอนนี้เปรียบเสมือนแก้วที่สามารถแตกได้ตลอดเวลา
ประธานาธิบดีคนปัจจุบันขาดคุณสมบัติหลายข้อ..
รวมไปถึงพรรคทั้งสอง ไม่ได้คิดถึงผลประโยชน์ของประเทศอย่างแท้จริง มัวแต่ทะเลาะกัน
ดังนั้นเขาจึงต้องการสร้างทางเลือกใหม่ให้กับประชาชน
นั่นคือการลงสมัครชิงตำแหน่งประธานาธิบดีสหรัฐอเมริกาโดยไม่สังกัดพรรคการเมืองใดนั่นเอง..
แม้ว่าฟังดูเหมือนเป็นเรื่องดีที่มีตัวเลือกใหม่เกิดขึ้น
แต่หลังจากที่ Schultz พูดถึงเรื่องนี้ผ่านสื่อได้ไม่นาน
กลับกลายเป็นว่ามีผู้ต่อต้านการลงสมัครของเขา
เนื่องจากกลัวว่า การลงสมัครของเขา จะทำให้ฐานเสียงของฝั่งตรงข้าม Trump บางส่วนกลายมาเป็นของ Schultz
และ จะส่งผลให้พรรคริพับลิกันของ Donald Trump มีโอกาสที่จะกลับมาได้รับชัยชนะมากขึ้นอีกครั้ง
จนถึงขั้นที่มีคนคิดสโลแกนหาเสียงให้กับ Schultz ว่า “Re-elect Trump” หรือมีความหมายเป็นนัยว่า ถ้าเราเลือก Schultz ก็เหมือนเลือก Trump ให้เป็นประธานาธิบดีอีกครั้ง
พอเห็นแบบนี้แล้ว Donald Trump จึงทวีตข้อความในโซเชียลว่า
“Howard Schultz ไม่มีความกล้าที่จะลงสมัครเป็นประธานาธิบดีหรอก หลังจากที่ผมได้ดูเขาออกรายการ 60 Minutes เมื่อคืน
ผมได้ยิน Schultz พูดว่าเขาไม่ใช่คนฉลาดที่สุด ก็เพราะสหรัฐอเมริกามีคนนั้นอยู่แล้วไง (ทรัมป์พูดชมตัวเองว่าฉลาดที่สุด)
อย่างไรก็ตามผมหวังเป็นอย่างยิ่งว่า Starbucks ยังจะจ่ายค่าเช่ารายเดือนให้ Trump Tower นะ”
ทั้งหมดนี้เป็นสงครามประสาทที่ Donald Trump กล่าวต้อนรับ Howard Schultz
สุดท้ายใครจะได้เป็นประธานาธิบดีของสหรัฐอเมริกา เราคงจะต้องติดตามกันต่อไป..
แต่ที่แน่ๆ การเลือกตั้งครั้งนี้ น่าจะเป็นครั้งที่น่าสนใจในประวัติศาสตร์สหรัฐอเมริกาเลยทีเดียว..
----------------------
แล้วรู้มั้ยว่า Bill Gates เกี่ยวข้องอะไรกับ STARBUCKS? อ่านต่อ 
โหลดแอป blockdit ได้ที่ 
----------------------
References
-
-